
Comisia pentru industrii și servicii                                     Comisia pentru muncă și protecție socială                                                                                 
Nr. 4c-3/328                                                                                                                             Nr. 4c-9/501  
București, 25.05.2022      
PLx 264/2021                                                                                                            
Către BIROUL PERMANENT AL CAMEREI DEPUTAȚILOR
 
Vă înaintăm, alăturat, raportul comun asupra  proiectului de Lege privind aprobarea Ordonanţei de urgenţã a Guvernului nr.37/2021 pentru modificarea şi completarea Legii nr.53/2003 - Codul muncii,  cu care Comisia pentru industrii și servicii şi Comisia pentru muncă și protecție socială au fost sesizate în fond, transmis cu adresa PLx.264/2021 din 14 iunie 2021, Camera Deputaților fiind Cameră decizională.
În raport de obiectul şi conţinutul său, proiectul de lege face parte din categoria legilor organice.

PREŞEDINTE,                                                                  PREŞEDINTE,
Sándor BENDE                                                              Adrian SOLOMON

Nr. 4c-3/328                                                                                                                             Nr. 4c-9/501  
București, 25.05.2022      
PLx 264/2021                                                                                                            
RAPORT COMUN   
proiectului de Lege privind aprobarea Ordonanţei de urgenţã a Guvernului nr.37/2021 pentru modificarea şi completarea Legii nr.53/2003 - Codul muncii
În conformitate cu prevederile art. 95 și 117 alin. (3) din Regulamentul Camerei Deputaţilor, republicat, cu modificările şi completările ulterioare, Comisia pentru industrii și servicii şi Comisia pentru muncă și protecție socială au fost sesizate cu dezbaterea în fond a proiectului de Lege privind aprobarea Ordonanţei de urgenţã a Guvernului nr.37/2021 pentru modificarea şi completarea Legii nr.53/2003 - Codul muncii, transmis cu adresa nr. PLx.264/2021 din 14 iunie 2021.
Potrivit prevederilor art. 75 alin. (1) din Constituţia României, republicată, şi ale art. 92 alin. (9) din Regulamentul Camerei Deputaţilor, republicat, cu modificările şi completările ulterioare, Camera decizională pentru acest act normativ este Camera Deputaţilor.

Proiectul de lege a fost adoptat de Senat, în ședința 09 iunie 2021, ca urmare a depăşirii termenului de adoptare, potrivit art. 115 alin (5) teza a III-a din Constituţia României, republicată.
Consiliul Legislativ a avizat negativ proiectul de ordonanță de urgență prin adresa nr.263/28.04.2021.
Consiliul Economic şi Social a avizat negativ actul normativ prin avizul cu nr. 3622/28.04.2021.
Comisia pentru egalitatea de şanse pentru femei şi bărbaţi a avizat negativ proiectul de lege prin avizul cu nr. 4c-19/254/24.06.2021.
Comisia pentru drepturile omului, culte şi problemele minorităţilor naţionale a avizat favorabil prin avizul cu nr. 4c-6/562/24.06.2021. 
Proiectul de lege are ca obiect de reglementare aprobarea Ordonanţei de urgenţă a Guvernului nr.37/2021, prin care se propune modificarea art.17 alin.(4) din Legea nr.53/2003, în sensul ca specificarea atribuţiilor postului pentru salariaţii microîntreprinderilor care au până la 9 salariaţi, să se poată face verbal şi nu prin încheierea fişei postului. 

De asemenea, proiectul instituie, printre altele:

-
dreptul salariatului de a solicita fişa postului în corelaţie cu obligaţia de comunicare a fişei care incumbă angajatorului, 

-
acordă angajatorului cu până la 9 salariaţi posibilitatea de a ţine evidenţa orelor de muncă prestate zilnic de fiecare salariat în condiţiile stabilite cu aceştia prin acord scris,

-
modificarea obligaţiei de întocmire a Regulamentului intern de către aceste microîntreprinderi. 

Potrivit prevederilor art. 62, art. 64 și art. 131 alin. (3) din Regulamentul Camerei Deputaților, republicat, cu modificările și completările ulterioare, examinarea proiectului de Lege a avut loc în şedinţe separate, cu prezenţă fizică şi online.
Comisia pentru muncă și protecție socială a examinat proiectul de lege în ședința din 14 decembrie 2021. La lucrările comisiei şi-au înregistrat prezenţa 18 deputaţi, din totalul de 20 membri ai comisiei. La dezbateri a participat, în conformitate cu prevederile art.56 şi 57 din Regulamentul Camerei Deputaţilor, dl Cătălin Boboc, Secretar de Stat în cadrul Ministerului Muncii şi Solidarităţii Sociale. Membrii Comisiei pentru muncă şi protecţie socială au dezbătut proiectul de lege şi documentele conexe şi au hotărât, cu majoritate de voturi (o abţinere), aprobarea proiectului de lege cu amendamente, în sensul adoptării unei legi de respingere a ordonanţei de urgenţă.
Comisia pentru industrii și servicii a examinat proiectul de lege în ședința din data de 24 mai 2022. La lucrările comisiei au fost prezenți deputații conform listei de prezență. Membrii Comisiei pentru industrii și servicii au dezbătut proiectul de lege și au hotărât cu unanimitate de voturi aprobarea raportului preliminar cu amendamente admise primit de la Comisia pentru muncă și protecție socială. 
Respingerea ordonanţei de urgenţă s-a aprobat întrucât s-a considerat că măsurile propuse ar crea un dezechilibru major în relațiile de muncă prin imposibilitatea angajatorului de a-și realiza obligațiile prevăzute de lege, în acelaşi timp lăsând angajaţii fără protecţie.

Măsurile propuse golesc de conținut prevederile art. 40 alin. (1) din Codul muncii, în sensul că micul întreprinzător nu mai poate să-și exercite autoritatea de control asupra modului de îndeplinire a sarcinilor de serviciu și nici să constate săvârşirea abaterilor disciplinare şi să aplice sancţiunile corespunzătoare, potrivit legii, contractului colectiv de muncă aplicabil şi regulamentului intern.

De asemenea, s-a precizat că există Directiva nr. 1152/2019 privind transparența și previzibilitatea condițiilor de muncă în Uniunea Europeană, care trebuie transpusă de România până cel târziu la 1 august 2022, şi care prevede, printre altele, că angajatorul este obligat să îl informeze pe salariat cu privire la: 

- denumirea, gradul, felul muncii sau categoria activității profesionale pentru care este angajat lucrătorul sau o scurtă caracterizare ori descriere a muncii; 

- perioada minimă de înștiințare prealabilă la care are dreptul lucrătorul înainte de începerea unei sarcini de serviciu și, după caz, termenul limită de anulare; 

- lucrătorul este informat de angajatorul său în privința unei sarcini de serviciu cu respectarea unei perioade rezonabile de înștiințare prealabilă, stabilită în conformitate cu dreptul intern, contractele colective de muncă sau practicile naționale.

Sarcina probei în conflictele de muncă revine angajatorului, acesta fiind obligat să depună dovezile în apărarea sa până la prima zi de înfăţişare. 

Prin urmare, angajatorul trebuie să stabilească atribuțiile fiecărui salariat în formă scrisă, condiție ad probationem, tocmai pentru a satisface obligația impusă de art. 127 din Codul muncii (sarcina probei).

La angajare salariatul trebuie să obțină o fișă de aptitudini prin care se constată că acesta este apt să presteze o activitate, adică sarcini de muncă - atribuții. Prin urmare lipsa atribuțiilor în formă scrisă pune în imposiblitatea constatării aptitudinii, iar lipsa fișei de aptitudini atrage nulitatea contractului individual de muncă. Mai mult, trebuie avută în vedere și situația în care intervine inaptitudinea salariatului pe timpul executării contractului individual de muncă. Lipsa atribuțiilor scrise face imposibilă constatarea inaptitudinii pentru că medicul de medicina muncii nu are la ce se raporta. Prin urmare concedierea pentru inaptitudine fizică și/sau psihică devine inaplicabilă.

Angajatorul are obligația (potrivit Legii nr. 319/2006) de a evalua riscurile de accidentare și îmbolnăvire profesională, adică evaluează fiecare post de lucru, fiecare sarcină de muncă, deci fiecare atribuție. Or, dacă acestea nu sunt stabilite în formă scrisă, angajatorul nu poate respecta această obligație și, în consecință, nu se asigură securitatea și sănătatea în muncă, fapt ce contravine legilor speciale și directivelor europene.

Art. 17 alin. (3) lit. e) și f) din Codul muncii obligă angajatorul să informeze salariatul asupra criteriilor de evaluare a activităţii profesionale a salariatului aplicabile și riscurile specifice postului. În această situație angajatorul este în imposibilitatea de a evalua în lipsa elementului de referință – fișa postului. Evaluarea profesională se realizează numai raportat la atribuțiile specifice stabilite în forma scrisă anterior evaluării! Lipsa fișei postului pune angajatorul în imposibilitatea de a dispune concedierea pentru necorespundere profesională, conform art. 61 lit. d) din Codul muncii.

De asemenea, concedierea pentru desființarea postului nu poate fi dispusă în lipsa atribuțiilor stabilite în formă scrisă. Micul întreprinzător nu poate face dovada caracterului real și serios, nici a radierii efective a postului. Va fi greu de stabilit, dacă nu imposibil, cui aparțineau atribuțiile care nu se mai regăsesc în organigramă. 

Totodată, angajatorul va fi lipsit de instrumentele necesare pentru a putea atrage răspunderea disciplinară a salariatului în situația în care nu poate face dovada atribuțiilor certe stabilite în sarcina acestuia.

Regulamentul intern este un act de autoritate al angajatorului, cu caracter normativ, prin care își exercită dreptul exclusiv, prevăzut de art. 40 alin. (1) lit. a) din Codul muncii, de a stabili organizarea şi funcţionarea unităţii. 

Lipsa Regulamentului intern pune micul întreprinzător într-o situație dificilă, chiar putem spune că îl obligă să elaboreze mai multe documente, conform legilor speciale care guvernează relația de muncă, din care amintim (fără ca enumerarea să fie limitativă): securitate și sănătate în muncă, situații de urgență, protecția mediului, protecția maternității la locul de muncă, egalitatea de șanse, discriminarea și hărțuirea la locul de muncă, protecția persoanelor cu handicap, invențiile de serviciu, paza și protecția bunurilor, etc. 

Fără reguli minime stabilite prin Regulamentul intern, angajatorul s-ar afla în imposibilitatea de a stabili ce fapte constituie abateri disciplinare și, în consecință, nu ar putea aplica sancțiuni disciplinare.

Având în vedere cele prezentate, micul întreprinzător va fi supus unor riscuri enorme, mai ales în fața instanțelor de judecată care nu vor avea instrumente de control a stării de fapt și de drept într-un anumit litigiu. De asemenea, angajatorii vor fi „descoperiți” și în fața controalelor inspectorilor de muncă. Aceștia vor fi nevoiți să soluționeze petițiile lucrătorilor fără a avea repere concrete, singurul argument fiind „cuvântul salariatului împotriva cuvântului angajatorului”.
      În urma examinării proiectului de lege și a opiniilor exprimate, membrii celor două comisii au hotărât, cu majoritate de voturi, să propună plenului Camerei Deputaților adoptarea proiectului de Lege privind respingerea Ordonanţei de urgenţã a Guvernului nr.37/2021 pentru modificarea şi completarea Legii nr.53/2003 - Codul muncii, cu amendamente admise prevăzute în anexa care face parte integrantă din prezentul raport comun.
În raport de obiectul şi conţinutul său, proiectul de lege face parte din categoria legilor organice.

PREŞEDINTE,                                                                     PREŞEDINTE,

Sándor BENDE                                                              Adrian SOLOMON
SECRETAR,                                                                            SECRETAR, 

Oana-Marciana OZMEN                                      Dan-Constantin ŞLINCU
Consilier,                                                                                                                   Şef birou,

Teodora-Alexandra Desagă                                                                       Lidia Ana Vlădescu
Anexa

A M E N D A M E N T E    A D M I S E 
În urma finalizării dezbaterilor, comisiile propun adoptarea proiectul de lege cu următoarele amendamente:

	Nr.

crt.
	Text

ordonanţa de urgenţă
	Text

adoptat de Senat
	Amendament admis/ autor 
	Motivare

	0
	1
	2
	3
	4

	1
	__
	Titlul legii

Lege privind aprobarea Ordonanţei de urgenţã a Guvernului nr.37/2021 pentru modificarea şi completarea Legii nr.53/2003 - Codul muncii

	Lege privind respingerea Ordonanţei de urgenţã a Guvernului nr.37/2021 pentru modificarea şi completarea Legii nr.53/2003 - Codul muncii
Autori: membrii comisiei


	Măsurile propuse ar crea un dezechilibru major în relațiile de muncă prin imposibilitatea angajatorului de a-și realiza obligațiile prevăzute de lege, în acelaşi timp lăsând angajaţii fără protecţie.

micul întreprinzător va fi supus unor riscuri enorme, mai ales în fața instanțelor de judecată care nu vor avea instrumente de control a stării de fapt și de drept într-un anumit litigiu. De asemenea, angajatorii vor fi „descoperiți” și în fața controalelor inspectorilor de muncă. Aceștia vor fi nevoiți să soluționeze petițiile lucrătorilor fără a avea repere concrete, singurul argument fiind „cuvântul salariatului împotriva cuvântului angajatorului”.

	2
	__
	Articol unic – Se aprobă Ordonanţa de urgenţã a Guvernului nr.37 din 5 mai 2021 pentru modificarea şi completarea Legii nr.53/2003 - Codul muncii, publicată în Monitorul Oficial al României, Partea I, nr.474 din 6 mai 2021.
	Articol unic – Se respinge Ordonanţa de urgenţã a Guvernului nr.37 din 5 mai 2021 pentru modificarea şi completarea Legii nr.53/2003 - Codul muncii, publicată în Monitorul Oficial al României, Partea I, nr.474 din 6 mai 2021.

Autori: membrii comisiei


	Măsurile propuse ar crea un dezechilibru major în relațiile de muncă prin imposibilitatea angajatorului de a-și realiza obligațiile prevăzute de lege, în acelaşi timp lăsând angajaţii fără protecţie.

micul întreprinzător va fi supus unor riscuri enorme, mai ales în fața instanțelor de judecată care nu vor avea instrumente de control a stării de fapt și de drept într-un anumit litigiu. De asemenea, angajatorii vor fi „descoperiți” și în fața controalelor inspectorilor de muncă. Aceștia vor fi nevoiți să soluționeze petițiile lucrătorilor fără a avea repere concrete, singurul argument fiind „cuvântul salariatului împotriva cuvântului angajatorului”.

	3. 
	Titlul ordonanţei

Ordonanţa de urgenţã a Guvernului pentru modificarea şi completarea Legii nr.53/2003 - Codul muncii
	Nemodificat 
	__
	

	4.
	Articol unic - Legea nr. 53/2003 - Codul muncii, republicată în Monitorul Oficial al României, Partea I, nr. 345 din 18 mai 2011, cu modificările şi completările ulterioare, se modifică şi se completează după cum urmează:

1. La articolul 17, alineatul (4) se modifică şi va avea următorul cuprins:
"(4) Elementele din informarea prevăzută la alin. (3) trebuie să se regăsească şi în conţinutul contractului individual de muncă, cu excepţia fişei postului pentru salariaţii microîntreprinderilor definite la art. 4 alin. (1) lit. a) din Legea nr. 346/2004 privind stimularea înfiinţării şi dezvoltării întreprinderilor mici şi mijlocii, cu modificările şi completările ulterioare, pentru care specificarea atribuţiilor postului se poate face verbal."

2. La articolul 17, după alineatul (4) se introduce un nou alineat, alineatul (41), cu următorul cuprins:
"(41) Prin excepţie de la prevederile alin. (4), la solicitarea scrisă a salariatului, angajatorul este obligat să îi comunice în scris fişa postului cu specificarea atribuţiilor postului."

3. La articolul 119, alineatul (2) se modifică şi va avea cu următorul cuprins:

"(2) Pentru salariaţii mobili, salariaţii care desfăşoară muncă la domiciliu şi salariaţii microîntreprinderilor definite la art. 4 alin. (1) lit. a) din Legea nr. 346/2004, cu modificările şi completările ulterioare, angajatorul ţine evidenţa orelor de muncă prestate zilnic de fiecare salariat în condiţiile stabilite cu salariaţii prin acord scris, în funcţie de activitatea specifică desfăşurată de către aceştia."

4. Articolul 241 se modifică şi va avea următorul cuprins:

"Art. 241. - Regulamentul intern se întocmeşte de către angajator, cu excepţia microîntreprinderilor definite la art. 4 alin. (1) lit. a) din Legea nr. 346/2004, cu modificările şi completările ulterioare, cu consultarea sindicatului sau a reprezentanţilor salariaţilor, după caz."

